கேள்வி: ஆற்காடு வட்டம் பற்றி தகவல் சொல்.
பதில்:  ஆற்காடு வட்டம் , தமிழ்நாடு வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டம் 6 தாலுகா ஒன்றாகும்.[https://vellore.nic.in/revenue-administration/ வேலூர் மாவட்ட வருவாய் வட்டங்கள்]இந்த வட்டத்தின் தலைமையகமாக ஆற்காடு நகரம் உள்ளது. ஆற்காடு வட்டத்தின் கீழ் ஆற்காடு, திமிரி, புதுப்பாடி ஊராட்சி என 3 உள்வட்டம், 65 வருவாய் கிராமம் உள்ளன.[https://cdn.s3waas.gov.in/s31651cf0d2f737d7adeab84d339dbabd3/uploads/2018/06/2018062951.pdf ஆற்காடு வட்டத்தின் வருவாய் கிராமங்கள்] டிசம்பர் 2020 இல் ஆற்காடு வட்டத்தின் பகுதிகளைக் கொண்டு புதியதாக கலவை வட்டம் மற்றும் சோளிங்கர் வட்டம் உருவாக்கப்பட்டது. இவ்வட்டத்தில் ஆற்காடு ஊராட்சி ஒன்றியம், கணியம்பாடி ஊராட்சி ஒன்றியம் மற்றும் திமிரி ஊராட்சி ஒன்றியம் உள்ளது.
கேள்வி: ஆற்காடு வட்டம் - மக்கள்தொகை பரம்பல் பற்றி தகவல் சொல்.
பதில்: இந்திய மக்கள் தொகை கணக்கெடுப்பு, 2011 இவ்வட்டத்தின் மக்கள்தொகை 250,517 ஆகும். அதில் 124,705 ஆண்களும், 125,812 பெண்களும் உள்ளனர். 61,730 குடும்பங்கள் கொண்ட இவ்வட்ட மக்கள்தொகையில் 60.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.92% மற்றும்பாலின விகிதம் 1,000 ஆண்களுக்கு, 1,009 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 26,269 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 58,355 மற்றும் 1,990 ஆகவுள்ளனர். மக்கள்தொகையில் இந்து சமயம் 93.68%, இசுலாமியர்கள் 5.25% , கிறித்தவர்கள் 0.8% மற்றும் பிறர் 0.27% ஆகவுள்ளனர்.[https://www.censusindia.co.in/subdistrict/arcot-taluka-vellore-tamil-nadu-5716 ஆற்காடு வட்டத்தின் மக்கள்தொகை பரம்பல்]